User:Ilmakarahmet

Ilma Karahmet je mlada bosanskohercegovačka muzička zvijezda koja je svoje prve korake u muzici obilježila učešćem na muzičkim festivalima i takmičenjima. Predstavljala je svoju državu na mnogim festivalima jezika i kulture, Njemačka, SAD, Maroko, Turska, Rumunija, Belgija i dr. Prvi zapažen rezultat bio je sa deset godina kada je Ilma pobjedila na dječijem takmičenju “Talent Time” na Hayat televiziji te osvojila nagradno putovanje u Paris. Sa svojih trinaest godina kao najmlađi učesnik pojavila se na prestižnom takmičenju “X Factor Adria” u Beogradu, gdje je Ilma osvojila simpatije cijelog regiona kada je otpjevala pjesmu “Ima jedan svijet”. Po završetku "X Factor-a" snimila je svoj prvi singl "Sjeti se" u Beogradu, 2014. godine,a zatim je nastavila svoje srednjoškolsko obrazovanje u Sarajevu. Drugi singl pod nazivom "Ne zovi me tugo" je snimila 2017., u Sarajevu. Treći singl "Zaledi grijeh" također je snimila u Sarajevu, 2018. Posljednje muzičko takmičenje gdje se Ilma pojavila bilo je regionalno takmičenje “RTL Zvijezde” u Hrvatskoj. U ovom takmičenju žiri su činile regionalno poznate zvijezde Nina Badrić, Petar Grašo, Jacques Houdek, Tonči Huljić i Andrea Andreši. Pred ovim uglednim žirijem i pored velike konkurencije kandidata, Ilma Karahmet odnijela je ubjedljivu pobjedu i osvojila prvu nagradu od 100.000 Kuna. Nakon takmičenja snimila je svoj četvrti singl u saradnji sa njenim mentorom iz takmičenja, Jacques Houdek-om, pjesmu pod nazivom "Podižem glas" u znaku ljubavi i pobjede. Snimano u Zagrebu, 2019. Nakon toga ostvaruje saradnju sa najuspješnijim tekstopiscem iz Srbije, Banetom Opačićem. On je za Ilmu napisao njen peti singl "Ništa tvoje" koji broji preko 18.000.000 pregleda na YouTube-u, te samim tim je i zasigurno najveći Ilmin hit u karijeri. Pjesma "Ništa tvoje" je snimljena 2019., u Beogradu. Nedugo zatim, Ilma je izdala i još jedan singl u saradnji sa Opačićem, zove se "Neko nije". Snimljena je također u Beogradu, 2020., a broji milionske preglede na YouTube-u.